92. ΑΠΟΦΑΣΗ ΥΦΥΠΟΥΡΓΟΥ ΟΙΚΟΝΟΜΙΚΩΝ Αριθ. 1089300/720/0015 της 17/23 Σεπτ. 1992 (ΦΕΚ Β΄ 575) Λεπτομέρειες εφαρμογής των διατάξεων της παρ. 11 του άρθρ. 64 του Νόμ. 2065/1992. Έχοντας υπόψη: α)Τις διατάξεις του τελευταίου εδαφίου της παρ. 11 του άρθρ. 64 του Νόμ. 2065/1992 (ΦΕΚ Α΄ 113) και β)την υπ’ αριθ. Υ. 1847/1078399/1182/0001/ 7.8.1992 (ΦΕΚ Β΄ 525) κοινή απόφαση του Πρωθυπουργού και του Υπουργού Οικονομικών, με την οποία ανατέθηκαν αρμοδιότητες στους Υφυπουργούς Οικονομικών, αποφασίζουμε: Καθορίζουμε, λεπτομερώς, τις υποχρεώσεις των γιατρών, σε ό,τι αφορά την τήρηση του πρόσθετου βιβλίου επίσκεψης ασθενών, που καθιερώνεται με τις διατάξεις του άρθρ. 64 του Νόμ. 2065/1992 από 1ης Σεπτ. 1992, ως ακολούθως: 1.Το βιβλίο επίσκεψης ασθενών, σύμφωνα με το πρώτο εδάφιο της παρ. 11 του άρθρ. 64, τηρείται στο χώρο εξέτασης του ασθενή ή στο χώρο παροχής σ’ αυτόν των ιατρικών υπηρεσιών και συμβουλών (ιατρείο, εργαστήριο κ.λ.π.) από τους γιατρούς όλων των ειδικοτήτων και τους γιατρούς γενικής ιατρικής. Την ίδια υποχρέωση, δηλαδή της τήρησης βιβλίου επίσκεψης ασθενών, έχουν και οι εταιρείες που συνιστούν γιατροί και έχουν ως αντικείμενο εργασιών την παροχή υπηρεσιών γιατρού, εφόσον οι εταιρείες αυτές δεν χαρακτηρίζονται ως διαγνωστικά (ιατρικά) κέντρα και δεν έχουν, συνεπώς, τις υποχρεώσεις που απορρέουν από τις διατάξεις της παρ. 5 περίπτ. δ΄ του άρθρ. 10 του Π.Δ. 186/1992 (ΦΕΚ Α΄ 84). Εξαιρούνται από την υποχρέωση τήρησης του βιβλίου επίσκεψης ασθενών οι οδοντογιατροί και οι κτηνίατροι. 2.Το βιβλίο επίσκεψης ασθενών ενημερώνεται με την είσοδο κάθε ασθενή στο χώρο εξέτασης ή παροχής των ιατρικών υπηρεσιών και συμβουλών. Ειδικά, οι γιατροί που έχουν συμβληθεί με το Δημόσιο ή έχουν σύμβαση μίσθωσης εργασίας (μισθωτοί) ή μίσθωσης έργου με ασφαλιστικά ταμεία (ΙΚΑ, ΤΕΒΕ κ.λ.π.) και έχουν την υποχρέωση να δέχονται τους ασφαλισμένους του Δημοσίου και των ταμείων αυτών στο ιατρείο τους, χωρίς να λαμβάνουν ιδιαίτερη αμοιβή κατά επίσκεψη από τους ασθενείς, μπορούν να μην καταχωρούν τα στοιχεία κάθε ασθενή στο βιβλίο επίσκεψης ασθενών. Για όλους τους άλλους ασθενείς που δέχονται με αμοιβή ή χωρίς αμοιβή (δωρεάν), διατηρείται η υποχρέωση ενημέρωσης του βιβλίου ασθενών. 3.Στο βιβλίο επίσκεψης ασθενών πρέπει να αναγράφεται, για κάθε ασθενή, εκτός από τα στοιχεία που ορίζονται από το πρώτο εδάφιο της παρ. 11 του άρθρ. 64 του Νόμ. 2065/1992 (δηλ. το ονοματεπώνυμο, η χρονολογία επίσκεψης και η διεύθυνσή του) και ο αριθμός της απόδειξης παροχής υπηρεσιών όταν εκδοθεί αυτή. 27.Β.δ.91 Βιβλία και Φορολογικά Στοιχεία Βιβλία και Φορολογικά Στοιχεία 27.Β.δ.92-93 Όταν εκδίδεται μια απόδειξη για περισσότερες από μία επισκέψεις του ίδιου ασθενή, ή όταν η αμοιβή καταβάλλεται, κατόπιν συμφωνίας, αφού ολοκληρωθεί η παροχή των ιατρικών υπηρεσιών, χωρίς δηλαδή να λαβαίνεται αμοιβή από το γιατρό για τις υπηρεσίες που παρέχονται ενδιάμεσα (π.χ. παρακολούθηση, εγκύου μέχρι και τον τοκετό, από γυναικολόγο γιατρό), εκδίδεται μία ή περισσότερες αποδείξεις παροχής υπηρεσιών, ανάλογα αν η αμοιβή που έχει συμφωνηθεί καταβάλλεται εφάπαξ ή τμηματικά. Οι αριθμοί αυτών των αποδείξεων αναγράφονται στο βιβλίο επίσκεψης ασθενών σε όλες τις επισκέψεις που καλύπτονται απ’ αυτές. Για τις εξετάσεις ασθενών και την παροχή ιατρικών συμβουλών χωρίς αμοιβή (δωρεάν) θα γίνονται οι σχετικές εγγραφές στο βιβλίο ασθενών και θα εκδίδονται θεωρημένες αποδείξεις παροχής υπηρεσιών με την ένδειξη δωρεάν, σύμφωνα με τις διατάξεις της παρ. 2 του άρθρ. 13 του Κ.Β.Σ. (Π.Δ. 186/1992). 4.Αν αντί της θεώρησης και τήρησης βιβλίου επίσκεψης ασθενών, χρησιμοποιηθεί για το σκοπό αυτό το βιβλίο εσόδων-εξόδων που τηρείται από το γιατρό, δυνατότητα που παρέχεται από το τέταρτο εδάφιο της παρ. 11 του άρθρ. 64 του Νόμ. 2065/ 1992, πρέπει να εφαρμόζονται τα ακόλουθα, ενόψει και του σκοπού που επιδιώκεται από την τήρηση του πρόσθετου βιβλίου επίσκεψης ασθενών: α)το βιβλίο εσόδων-εξόδων να παραμένει στο χώρο εξέτασης των ασθενών ή στο χώρο παροχής σ’ αυτούς των ιατρικών υπηρεσιών και συμβουλών καθ’ όλη τη διάρκεια της επαγγελματικής απασχόλησης του γιατρού (δηλαδή όλες τις ώρες λειτουργίας του ιατρείου) και β)να καταχωρούνται όλα τα στοιχεία που ορίζονται στην προηγούμενη παρ. (3) για κάθε ασθενή. 5.Για τη μη τήρηση ή την πλημμελή τήρηση του βιβλίου επίσκεψης ασθενών, καθώς και για την παράβαση γενικά των διατάξεων της παρ. 11 του άρθρ. 64 του Νόμ. 2065/1992 και της απόφασης αυτής, εφαρμόζονται ανάλογα οι διατάξεις του Κ.Β.Σ. (Π.Δ. 186/1992).